Vil ødelegge for høyhotell i Marka

Ved å dytte området innenfor markagrensen, vil Naturvernforbundet sette en stopper for de spektakulære hotellplanene på Bislingen.

Slik skal hotellet på 12 etasjer bli seende ut. Naturvernforbundet mener det er et fremmedelement i Marka, og jobber for at området på Bislingen blir lagt innenfor markagrensen (trykk øverst til høyre for flere bilder og kart). SNØHETTA

16. apr. 2012 22:17 Sist oppdatert 14. februar 2014

Hotellplanen er nå sendt Lunner kommune for politisk behandling. Utbygger håper å sette spaden i jorden i 2013. SNØHETTA

Slik så den gamle fjellstuen på Bislingen ut i påsken i år. Det er uakseptabelt å bygge et moderne høyhotell med spa her, mener Naturvernforbundet i Oslo og Akershus. LENE LI DRAGLAND

Naturvernforbundet vil legge dette området innenfor markagrensen, blant annet for å hindre hotellplaner. LENE LI DRAGLAND

Området Naturvernforbundet i Oslo og Akershus har søkt Miljøverndepartementet om å få legge inn i Marka, er skravert i grønt. NATURVERNFORBUNDET

Man skal kunne skimte både Tryvann, Jotunheimen og Rondane fra takterrassen i 12. etasje.

Les også Vil bygge hotell på<br/> 12 etasjer i Marka

Hotellet skal ha 180 rom, spa, basseng, restaurant og alpinsenter, men møter kraftig motstand fra Naturvernforbundet i Oslo og Akershus (NOA).

Bislingen er ett av 12 områder som NOA vil putte inn i Marka (se fakta).

— Et fremmedelement

— Dette er et område som helt opplagt er en del av Marka, men det at forslaget kan forhindre et hotell, er ingen ulempe. Hotellet hører ikke hjemme i Marka, sier Gjermund Andersen, daglig leder i NOA.

— Det som er der oppe i dag er en markahytte tilsvarende Kikut og Kobberhaugen. Hotellet vil bli et fremmedelement i forhold til den tradisjonen vi ønsker å ta vare på.

- Er dette det viktigste området dere vil ha inn i Marka?

— Nei, det vil jeg ikke si. Alle de andre er viktige også. Tanumplatået, for eksempel, var en del av Marka og er et område på linje med Sørkedalen og Maridalen.

NOA ønsket egentlig også at det gamle sagbruket på Fossum ved Bogstadvannet skulle legges inn i Marka, men Bærum kommune har fått tillatelse fra departementet til å bygge boliger her.

Det er Miljøverndepartementet som bestemmer om grensene skal endres slik naturvernerne ønsker.

Departementet har akkurat sendt flere grenseendringer på høring, men da har det i hovedsak vært snakk om områder som skal ut av Marka.

Les også Sier ja til å endre marka- grensen på 38 steder

I forbindelse med denne saken, gjør Miljøverndepartementet det klart at de ikke har tatt stilling til hvordan det skal arbeides videre med forslagene fra Naturvernforbundet.

Byggestart i 2013?

Ifølge prosjektmedarbeider i Bislingen Eiendom, Håkon Schiong, er hotellsaken nå på vei til Lunner kommune. Målet er å få saken godkjent før sommeren, slik at byggestart kan bli neste år. Schiong mener at diskusjonen om Bislingen skal ligge utenfor eller innenfor Marka ble tatt da man arbeidet med den nye markaloven.

— Det er jo ikke så mange år siden markaloven ble vedtatt, og det var mange kontroverser og diskusjoner om hva som skulle ligge på den ene og andre siden den gangen, sier Schiong.

Fakta Vil ha disse områdene inn i Marka Her er områdene og en kort begrunnelse fra Naturvernforbundet i Oslo og Akershus.Lamannshaugen-Ballangrudkollen (Jevnaker og Lunner): Et stort,sammenhengende naturområde uten videre hyttebebyggelse. Ligger høyt og har spennende "fjellskog” medbetydelige opplevelsesverdier.Bånnkallia (Oslo): Nærområde for hele Groruddalen.Terrenget er bratt, men spennende og med mange biologiske verneverdier ogspennende opplevelsesverdier.Bislingen (Lunner): Visuelt utsatt fra meget store deler av Marka. Utbygging av hotell på toppen vil være ødeleggende.Tanumplatået (Bærum): Et nasjonalt viktig kulturlandskap med lange kulturhistoriske røtter og rikt biologisk mangfold. Som Maridalen og Sørkedalen, hører Tanumplatået naturlig til i Marka.Krokskogstupene (Hole og Ringerike): Visuell markert avgrensning mellom Ringeriksbygdene og Krokskogen. Store naturverdier med flere reservater og nasjonalt verneverdige områder.Stubdalsområdet (Ringerike): Utgjør en kulturhistorisk viktig del av Marka. Det var hit Asbjørnsen skulle påsin ”Sommernatt på Krokskogen” og det var her Jørgen Moe ble inspirert til ”Detlysned i skoven”.Rinilhaugen (Lunner): Viktigenaturområder nord i Romeriksåsene som utgjør en naturlig del av Marka. Snellingen (Lunner): Helhetlig, relativt intakt del avMarka. Markagrensen krysser kunstig langt inne på platået. Varingskollen og Linfåningshøgda (Nittedal): Når idrett nå er en del av markalovens formål, er detnaturlig at Varingskollen inngår i Marka. Åsen har også opplevelsesmessige ogkulturhistoriske verdier som gjør den attraktiv ut over alpininteressene. Linfåningshøgda er et mye brukt nærområde for en stor del av Nittedals befolkning.Områdene vest for Flateby og nord og øst for Våglia (Enebakk): Viktige nærområder, mangeopplevelseskvaliteter og utgjør en naturlig del av Marka. Svartskog (Oppegård og Ås): Det eneste stedet Marka og Fjorden møtes. Området er et viktig og myebenyttet friluftsområde som må opprettholdes som en del av Marka. Follomarka: Utgjør viktige restområder i etsterkt utnyttet landskap, og er av meget stor betydning for friluftsliv ihverdagen for Follos befolkning. Byggepresset sørover, på begge sider avOslofjorden er sterkt, og det haster med å sikre gode rekreasjonsområder for enframtidig stor befolkningskonsentrasjon. Vis mer